CELEX: 32016R2149
Language: lv
Date: 2016-12-07 00:00:00
Title: Komisijas Īstenošanas regula (ES) 2016/2149 (2016. gada 7. decembris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Noix de Grenoble (ACVN))

8.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 333/42
            
         KOMISIJAS ĪSTENOŠANAS REGULA (ES) 2016/2149
   (2016. gada 7. decembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Noix de Grenoble (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. panta 2. punktu,
   tā kā:
   
               (1)
            
            
               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Noix de Grenoble, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Komisijas Regulu (EK) Nr. 1204/2003 (3).
            
         
               (2)
            
            
               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).
            
         
               (3)
            
            
               Ar vēstulēm, kas saņemtas attiecīgi 2014. gada 18. decembrī un 2015. gada 31. jūlijā, Francijas iestādes paziņoja Komisijai, ka uzņēmumi Les Jumelles Ets Huot, ZA Les Creux, 26600 Gervans un SN Comptoir rhodanien, ZA Les Lots, 26600 Tain-l'Hermitage, veikdami uzņēmējdarbību savā teritorijā ārpus attiecīgā ģeogrāfiskā apgabala un būdami valriekstu iepakošanas uzņēmumi, ir likumīgi tirgojuši produktu, kurš apzīmēts ar tirdzniecības nosaukumu Noix de Grenoble, pastāvīgi lietojot šo nosaukumu jau vairāk nekā piecus gadus, un ka šis jautājums ir ticis izskatīts valsts līmeņa iebildumu iesniegšanas procedūrā. Pēc specifikācijas grozījuma abiem uzņēmumiem nebūs iespējams izmantot reģistrēto nosaukumu tādēļ, ka iepakošanas darbību veikšana būs atļauta tikai ierobežotā platībā – attiecīgajā ģeogrāfiskajā apgabalā.
            
         
               (4)
            
            
               Tā kā uzņēmumi Les Jumelles Ets Huot, ZA Les Creux, 26600 Gervans un SN Comptoir rhodanien, ZA Les Lots, 26600 Tain-l'Hermitage ir izpildījuši Regulas (ES) Nr. 1151/2012 15. panta 1. punktā paredzētos nosacījumus, lai uz šiem uzņēmumiem varētu attiecināt pārejas periodu minētā tirdzniecības nosaukuma likumīgai izmantošanai pēc specifikācijas grozījuma, būtu jāpiešķir tiem piecu gadu ilgs pārejas periods, skaitot no minētā grozījuma apstiprināšanas brīža, lai atļautu tiem izmantot nosaukumu Noix de Grenoble.
            
         
               (5)
            
            
               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
            
         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Noix de Grenoble (ACVN).
   2. pants
   Uzņēmumiem Les Jumelles Ets Huot, ZA Les Creux, 26600 Gervans un SN Comptoir rhodanien, ZA Les Lots, 26600 Tain-l'Hermitage tiek atļauts turpināt reģistrētā nosaukuma Noix de Grenoble (ACVN) izmantošanu piecus gadus, sākot no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 14.12.2012., 1. lpp.
   
   
      (2)  OV L 148, 21.6.1996., 1. lpp.
   
   
      (3)  OV L 168, 5.7.2003., 10. lpp.
   
   
      (4)  OV C 130, 13.4.2016., 12. lpp.